**Pokyny k stravovaniu v ŠJ K. Brúderovej platné od 9.1.2024**

**Stránkové dni: v pracovné dni od 07:30 do 15:00.**

**Telefonický kontakt: 02/43 71 22 38**

Vedúca školskej jedálne: Mgr. Dana Flachbartová

Denné menu pozostáva z polievky, hlavného jedla, nápoja, ovocia alebo šalátu. Šaláty pripravujeme vždy čerstvé podľa sezónnej zeleniny.

Obedy pripravujeme podľa materiálno – spotrebnej normy a receptúry pre školské stravovanie.

Aktuálny jedálny lístok je vyvesený pri hlavnom vchode do školy, na portáli e-školy a v školskej jedálni.

**Objednávanie obedov:**

Na základe Zápisného lístka sa dieťa na obed prihlasuje automaticky na ďalší mesiac dovtedy, pokiaľ ho rodič **neodhlási**. Žiakom prvého stupňa, ktorí si zabudnú čip a navštevujú ŠKD, urobí overenie s vedúcou kuchyne vychovávateľ alebo učiteľ, ktorý je na obede so žiakmi ako dozor. V opačnom prípade obed nebude vydaný. Stravu je potrebné uhradiť vopred do 25. dňa v mesiaci tak, aby k 1. dňu nasledujúceho mesiaca bola uhradená (prevod na účet a preklopenie do Edupage systému vyžaduje spolu dva pracovné dni, platby šekom cez poštu až 5 pracovných dní). Neuhradenie platby je dôvodom na vymáhanie dlžnej sumy po písomnom upozornení na dlh a **zablokovaním vydania stravy**.

Dieťa má nárok na stravu, ak sa riadne zúčastní vyučovacieho procesu v daný deň. Ak dieťa nie je prítomné v škole, nesmie obed prebrať, v opačnom prípade si za obed v prípade uznanej dotácie zaplatí okrem mesačnej réžie plnú sumu obedu (**2,10 €)** za každý deň, keď táto skutočnosť nastala. To isté platí aj v prípade, ak dieťa nie je v škole a rodič dieťa neodhlási.

Cena stravnej jednotky: 1. stupeň ZŠ: **2,10 €** a  **7,00 €** mesačná réžia

Cena stravnej jednotky: 2. stupeň ZŠ: **2,30 €** a  **7,00 €** mesačná réžia

Cena stravnej jednotky: MŠ: **2,50** **€** (desiata 0,60 €, obed 1,40 €, olovrant 0,50 €)

V školskom roku 2023/2024 je žiakom na základe písomnej žiadosti rodiča udelená dotácia na stravovanie, čo znamená, že mesačný poplatok v prípade splnenia podmienok správneho odhlasovania sa z obedov je 7,00 € , t. j. mesačná réžia.

Výška mesačnej réžie sa môže zmeniť na základe VZN.

**Prevádzková doba:**

Obedy sa vydávajú v čase od **11:45 do 14:00 h.** každý pracovný deň. V mimoriadnych prípadoch (koniec školského roka, celoškolské akcie a podobne) riaditeľ školy vopred oznámi zmenu v čase vydávania obedov.

**Spoločné informácie:**

Platba za stravu sa uhrádza na účet vo VUB banke Slovensko, a.s. číslo účtu:

# SK78 0200 0000 0035 5919 3353

Používajte správny variabilný symbol žiaka (uvedený aj na Edupage na stránke s platbami). Do poznámky pre prijímateľa Vás prosíme, uveďte meno a priezvisko dieťaťa (nie rodiča). Ak sa jedným platobným príkazom realizuje platba za viacero žiakov, okrem mien žiakov uveďte k ich menám aj rozpis súm za stravné.

**Platbu cez šekovú poukážku je potrebné dohodnúť s vedúcou ŠJ.**

Strava sa uhrádza na mesačnej báze. Preplatky sa vracajú raz za rok na konci šk. roku, ak si to písomne vyžiada rodič. Pokiaľ žiak zostáva na našej škole aj v novom školskom roku, preplatky sa prenášajú do nového školského roka.

**Odhlasovanie obedov:**

V prípade choroby alebo z iného dôvodu, môžu rodičia stravníka odhlásiť **cez Edupage** do 8:00 daného dňa, u vedúcej školskej jedálne osobne do 8:00 daného dňa, mailom (**jedalenvajnory@gmail.com**) alebo telefonicky (**02/ 43 71 22 38**) do 8:00 daného dňa.

V prípade neodhlásenia dieťaťa z obeda v dňoch, kedy sa nezúčastní vyučovacieho procesu, platí rodič plnú sumu za obed v tento deň a aj keď je dieťa prihlásené na obed iba 1 deň v mesiaci, platí sa réžia za celý mesiac. Ak sa v škole stane úraz počas vyučovania, kedy je dieťa v škole prítomné a následne nato školu opustí, v tomto prípade je možné dieťa z obedu odhlásiť aj neskôr, učiteľ oznámi túto informáciu vedúcej ŠJ. Dieťa má nárok na obed iba v prípade, kedy je prítomné na vyučovaní – obed zadarmo.

Najvýhodnejšie pre správu stravovania žiaka je používať Edupage:

* odhlásenie (alebo aj prihlásenie) stravy žiaka na jednotlivé dni a to aj na dlhšiu dobu je jednoduché
* viete koľko máte uhradiť každý mesiac aj s dátumom splatnosti a sledujete si finančný stav konta stravovania
* viete zaplatiť cez VIAMO, pričom zaplatenú sumu budete vidieť do pár minút na Edupage Prístupové údaje získate na e-mail uvedený na zápisnom lístku na stravu. Pri odchode na inú školu, dlhodobé odhlásenie alebo nastavenie špeciálneho režimu stravovania kontaktujte, prosím, vedúcu ŠJ.

**Vyúčtovanie preplatkov:**

Stravné koncom školského roka vyúčtujeme resp. presunieme do ďalšieho školského roka. Každý stravník, ktorý ukončí dochádzku do MŠ alebo ZŠ požiada o vrátenie preplatku za stravné písomnou formou, kde uvedie číslo účtu, na ktorý majú byť preplatky vrátené.

**Správanie sa žiakov v ŠJ:**

* 1. Má právo stravovať sa v ŠJ. Do jedálne vstupuje v čase určenom na obed po poslednej vyučovacej hodine.
  2. Do jedálne prichádza disciplinovane. Zaradí sa, nepredbieha sa a dodržiava pokyny dozor konajúceho ako aj iných učiteľov a vychovávateľov.
  3. Pri stole sa správa slušne, nevykrikuje, nerozpráva nahlas, neničí príbory a obrusy, ovocie konzumuje v jedálni, nerozhadzuje a nevynáša ho.
  4. Odnáša použitý riad k okienku, nechá po sebe čisté miesto, v prípade znečistenia si utrie stôl, prípadne upozorní kuchárku v ŠJ, pri odchode od stola zasunie stoličku.
  5. Je povinný mať čip alebo náhradný stravný lístok. Žiak, ktorý nemá čip (stratil alebo zabudol), upozorní na to vedúcu ŠJ alebo hlavnú kuchárku. Ak sústavne porušuje zásady stolovania, môže byť dočasne vylúčený zo školskej jedálne.
  6. Obedy žiakom do obedárov nebalíme

**Dozor v ŠJ a iné**

* 1. Je zabezpečený pedagogickými zamestnancami školy podľa rozvrhu dozorov na príslušný mesiac.
  2. Čistota stolov a priestorov ŠJ je zabezpečená zamestnancami ŠJ.
  3. Prípadné pripomienky, sťažnosti, námety a otázky k stravovaniu, hygiene, je možné prerokovať iba s vedúcu ŠJ alebo riaditeľom školy.

Mgr. Dana Flachbartová V Bratislave dňa 9.1.2024

Vedúca školskej jedálne